ADVISER TO CM LEH AIZAWLA EICHAWP/NEPNAWI SUMDAWNG LIANTE INKAWM,"803/2024-2025 Aizawl, 13.6.2024: Vawiin khan Pu Dr. K.C. Lalmalsawmzauva, Adviser to Chief Minister (Implementation of Hand Holding Policy) leh Aizawla Eichawp/Nepnawia sumdawng liante chu Planning Department Committee Room ah an inkawm a. Mizoram sawrkar leh sumdawng lianten thawhhona tha zawk an neih dan tur leh Mizoram mipuite hamthatna tur kawng hrang hrang an sawi ho a ni. Adviser to CM Dr. K.C. Lalmalsawmzauva chuan kaihruaiin Mizoram sawrkar hmachhawp hrang hrang, kuthnathawktute khaichhuah tum a nih dan te a sawifiah as sumdawng liante chu Mizorama thil thar chhuah leh siam chhuah te hralh kawnga thawhpui ah a sawm a. Sumdawngte pawhin an harsatna hrang hrangte leh a sut kian dan tur rawtna te an thlen bawk. He inkawmkhawmna ah hian Mizoram pawn atanga lakluhte man tlawm zawka hralh chhuah a nih theih nan leh Mizoram atanga bungraw thawnchhuah tur nei te awlsam leh man man zawka an phurh chhuah theih nan thawhho dan tur te, kuthnathawktute thar chhuah leh siam chhuah te zawrh chhuah kawnga thawhho dan turte uluk taka sawi ho a ni bawk. He hunah hian Mizoram chhunga eichawp/nepnawi zuartu leh distributor lian te an tel kim hle a ni. Attachment Loading attachment...",Dated: 13 th Jun 24 4:56 PM,https://dipr.mizoram.gov.in/post/adviser-to-cm-leh-aizawla-eichawpnepnawi-sumdawng-liante-inkawm